നിയമസഭയുടെ പ്രത്യേക സമ്മേളനം ഒക്ടോബര് 4 മുതല് സന്ദര്ശകര്ക്ക് കര്ശന നിയന്ത്രണമുള്ള പ്രത്യേക സമ്മേളനം ചേരുന്നത് നിയമനിര്മ്മാണത്തിന് തിരുവനന്തപുരം : കേരള നിയമസഭയുടെ പ്രത്യേക സമ്മേളനം ഒക്ടോബര് നാല് മുതല് ആരംഭിക്കും. നവംബര് 12 വരെ നീണ്ടുനില്ക്കുന്ന സമ്മേളനം നിയമനിര്മ്മാണത്തിന് വേണ്ടിയാണ് ചേരുന്നത്. പതിനഞ്ചാം നിയമസഭയുടെ മൂന്നാം സമ്മേളനമാണിത്. ആകെയുള്ള 24 സിറ്റിങ്ങുകളില് 19 എണ്ണവും നിയമ നിര്മ്മാണത്തിനുവേണ്ടിയാണ് ചേരുന്നത്. നാലുദിവസം അനൗദ്യോഗിക അംഗങ്ങളുടെ കാര്യത്തിനും ഒരു ദിവസം ഉപധനാഭ്യര്ത്ഥന ചര്ച്ചക്കായും മാറ്റിവെച്ചിട്ടുണ്ട്. ഒക്ടോബര് നാലിനും അഞ്ചിനും ഏഴു വീതം ബില്ലുകള് സഭ പരിഗണിക്കും. സഭാസമ്മേളനത്തിലേക്ക് സന്ദര്ശകര്ക്ക് കര്ശന നിയന്ത്രണമുണ്ടായിരിക്കും. കേരളപ്പിറവി ദിനമായ നവംബര് ഒന്ന് മുതല് സഭാ നടപടികള് കടലാസ് രഹിതമാക്കുന്നതിന് തുടക്കം കുറിക്കുമെന്നും സ്പീക്കര് എം.ബി രാജേഷ് പറഞ്ഞു. നവംബര് 12നാണ് സമ്മേളനം അവസാനിക്കുക. Tags